Dusivy kaslel
Dobrý deň,
8 ročný syn má druhý týždeň dusivý kašeľ. Doktorka mu naordinovala isoprinosine a nejaké vitamíny. Doteraz som mu dávala stoptussin, ale zabudla som sa spýtať, či aj ten môže naďalej užívať. Tak sa chcem spýtať, či môže užívať súčasne isoprinosine a stoptussin a aký časový rozdiel ma byt?
Dobrý deň,
ďakujeme za Vašu otázku.
Medzi liekmi Isoprinosine a sirupom Stoptussin neboli pozorované žiadne interakcie. Ich súbežné užívanie je teda bezpečné. V prípade Isoprinosinu vplyv potravy na rýchlosť a intenzitu účinku sa neudáva. No pri sirupe Stoptussin, je dávku vhodné užívať, alebo podávať deťom po jedle, zapiť tekutinou (vodou, čajom, ovocnou šťavou a pod.) Bez porady s lekárom neužívajte liek Stoptussin sirup dlhšie ako 7 dní. Keďže ťažkosti syna pretrvávajú, odporúčam nasadiť sirup s iným zložením. Vhodný je napríklad bylinný sirup Dr.Max
Islandský lišajník
, ktorý zabezpečuje ochranu a zvlhčenie sliznice ústnej dutiny a hrdla. Zmierňuje príznaky suchého kašľa, chrapotu, ako aj pocitu sucha, pálenia a bolesti v krku.
Prajem skorú úľavu od príznakov.
PharmDr. Anna Pacalajová